Isabel Aaiún

**Isabel Casado**, artistikoki **Isabel Aaiún** (Madril, 1987), *neofolk* generoko abeslaria da.

2024. urtean, Espainiako nazio-errekonozimendura egin zuen jauzi, Carlos Alcalák eta Fernando Morenok «*Potra salvaje*» abestian egindako birnahasketari esker, eta Promusicae-ren ehun abesti onenen artean lehen postua lortu zuen. Horrez gain, Spotify plataformaren Espainiako asteko lineako erreprodukzioaren Top 200 zerrendan hirugarren postuan egon zen eta aste horretan 2 958 211 erreprodukzio metatu zituen.

"*Potra Salvaje*" lanaren arrakasta handia eskertzeko, 2025. urteko maiatzean, "*El Himno de Mi Peña*" abestia kaleratu zuen

## Bizitza 
Madrilen jaioa, Segoviako Veganzones herrian hazia. Herri horrek berrehun biztanle zituen. Zapatarien alaba, biloba eta birbiloba da. Txikitan, bi zaletasun izan zituen, bata musika eta beste zaldiak, eta amazona profesionala, zaldiketako irakaslea eta zaldi-hezlea izan zen. Familian, izebak gitarra jotzen zuen, osabak biolina eta lehengusuak saxofoia.

### Musika ibilbidea 
2019. urtean, Pablo Morak, Lagarto Amarillo musika taldeko neba-arrebetako batek, «*Mano rota*» abestian berarekin kolaboratzea proposatu zion. Eta honen laguntzaz, Aaiúnek Nikel Recordsekin sinatu zuen 2020. urtean. 2021. urtearen bukaeran, bere lehen abestia kaleratu zuen, «*Potra salvaje*». Ausardiazko mezua duen kantua da. Bideo musikala abandonatutako abere-ukuilu handi batean grabatu zuen, baita Pinudiko Ama Birjinaren ermitan ere, Segoviako Cantalejo herian.

2023. urtean abestiak eragin handia izan zuen Fernando Morenok egin zuen birnahasketatik abiatuta. 2024. urteko ekainaren 1ean, Real Madrilen hamabosgarren Champions Leagueko ospakizunean jardun zuen, eta horri esker, gero eta ezagunagoa egiten hasi zen sare sozialetan. Hilabete geroago, Espainiako futbol selekzioko jokalariek 2024. urteko Eurokopako partida bakoitza baino lehen motibatzeko jartzen zutela jakitean, Spotifyn Espainiako berrogeita hamar abesti biralenen 1. postua izan zuen eta bere Hard Remix bertsioak hogeita zazpi milioi erreprodukziotik gora lortu zituen.

2023. urteko azaroan Aaiúnek zaldi-karrerak alde batera utzi eta musikan murgiltzea erabaki zuen. 2024. urteko otsailean kaleratu zuen bere lehen albuma, *La potra* salvaje, bere jaioterrian aurkeztu zuena, Segoviako Juan Bravo antzokian, hil horren 17an eta 2024ko urriaren 26an  Madrilgo WiZink Center aretoan lehen musika bira hasiko zuela iragarri zen.

Pablo Morarekin batera konposatua eta Michel K.Lowanek ekoitzia  albumak hainbat estilo biltzen ditu, «A gastar la calle», «*La laca*» eta «*Mano rota*» rumbak, «*Soy feriante*» pasodoblea edo «*La partida*» rantxera. Bere letra eta doinuak *neofolk* estiloan kokatzen dira, herri kultura, espainiar folklore klasikoa (Marifé de Triana, Rocío Jurado eta Los Panchos), ahots moderno eta gaurkoak, uztartuz.

### Eraginak eta estiloa 
Isabel Aiúnen estiloak benetakotasuna eta ahots indarra ditu ezaugarri, beti ere indar eta askatasun mezuak transmititu nahian. Folklorea eta betiko doinuak eta musika egunekotuena nahasten ditu.

## Diskografia 
### Estudioko albumak 
* *La* *potra* salvaje (Nikel Records, 2024)

## Erreferentziak 
## Kanpo estekak.